Fuq il-profil tiegħu Kevin Naudi kiteb post b'tant affarijiet li ħass li ma kinux f'posthom nhar is-Sibt li għadda waqt il-Malta Film Awards. Hu jibda billi jfaħħar il-mod professjonali u spettakolari li ttella' bih l-avveniment, fosthom l-atmosfera tal-ġenn li kien hemm. Madanakollu Kevin iħoss li kien hemm diversi affarijiet li dehru inġusti u li ma kellhomx isiru. "Imma… qatt ma rajt xi spettaklu internazzjonali tal-awards li fih ġew involuti l-politika jew il-politiċi. Ma qabel xejn mal-fatt li diversi "irjus kbar" bħal ingħataw ħafna importanza żejda, tant li kważi, kważi, ħadu post it-tim li ħadem bla waqfien għal dan l-ispettaklu. Iħoss li l-prominenza tal-ispettaklu kellha tingħata biss, "lill-produtturi, kittieba ta' skripts, ċinematografi, atturi eċċ… hija farsa u assolutament tal-mistħija! Dawn huma n-nies li jissagrifikaw, li jibqgħu jiġru wara l-ħolm u l-aspirazzjonijiet tagħhom bi kwalunkwe baġit u riżorsi li jista' jkollhom..." Isemmi wkoll lill-preżentatur David Williams, li tant qala' kritika mill-pubbliku dwar diversi fatturi. "David Williams huwa komiku u preżentatur ta' stoffa… ġie biex jagħmel dak li jaf jagħmel l-aħjar. jekk ma kienx milqugħ bl-aħjar mod, mhux tort tiegħu. Tort ta' dawk li riedu l-irjus kbar jikkumplimentaw spettaklu b'inklinazzjoni politika, biex ikunu jistgħu jgħidu li kellna lil dak l-isem famuż, juri kemm hu kburi." Jispiċċa billi jaċċerta lill-qarrejja tal-post li dan li kiteb ma kienx politiku, għax mhix fl-interess tiegħu xejn. Kienet biss vuċi għall-dawk fl-industrija tal-arti li ħaqqhom kull ġieħ. X'taħseb dwar dan? Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari "Il-Ġimgħa L-Oħra Tlifna T-Tarbija Tagħna" – Maxine Aquilina, Eks Judge F'Malta's Got Talent "Kienu Xhur Ta' Uġigħ… L-Agħar Kienet Il-Biża'… Jekk Inkunx Nista' Nerġa' Nagħmel L-Affarijiet Li Nħobb" - Andreana DeBattista "Jien Xorta Se Nkompli Naqra L-Kotba Tiegħek Lil Ibni. Imma Mhux Se Ngħidlu X'Għidt Int Ilbieraħ Filgħaxija." - Evelyn Saliba La Rosa Għaliex Xi Nies Ma Jieħdux Il-Covid Meta Oħrajn Fid-Dar Tagħhom Huma Pożittivi?